
DISSERTATIO  INAUGURALIS, 


U JE  D A M 

DE  FERMENTATIONE 


EXHIBENS. 


PROOEMI  UM* 

NULLA  efl  res  fortafTe  in  chemia  ob- 
fcurior,  nulla  in  vita  civili  utilior,  in 
natura  nulla  praeflantior,  quam  fermenta- 
tio. 

Quam  obfcura  fit,  abunde  conflat.  Quae- 
dam ex  ejus  phaenomenis  adhuc  latent : 
Prorfus  ignoramus  aeris  naturam,  qui  per 

A fermen- 

fermentationem  acetofam  expellitur.  De 
numero  et  qualitatibus  zymicorum  et  anti- 
zymicorum  nihil  compertum  habemus  ; et 
ad  hypothefes  incertas  confugere  cogimur, 
quando  proceffum  explicare  volumus. 

Quot  et  quanta  beneficia  nobis  afferat,  e- 
jus  abufus  etiam  docet : Peffima  enim  ex 
optimis  per  malos  hominum  mores  nafcun- 
tur.  Fermentatione  ortum,  hominibus  com-  ! 
moda  valetudine  utentibus  voluptatem  prae- 
bet ; labore  exhauftis  reficit  vires  ; pluri- 
mofque  morbos  et  levat  et  tollit. 

Latiffime  in  naturam  diffunditur,  et  ef— 
feCtus  utiliffimos,  et  quam  maxime  mirabi- 
les, edit.  Ratio  omnium  terreftrium  ita  com-  i 
parata  eft,  ut  nulla  res  per  longum  tempus  i 
aut  vigeat,  aut  vivat.  Quae  varietate  aut 
fplendore  fuo  tellurem  ornabant,  et  homines 
delectabant,  vita  orbata,  inutilia  et  inama-  :j 
bilia  evadunt  : Et,  fi  hoc  proceffu  amoveri  i 
non  poffunt,  tenue  folum,  quo  primum  flo-  -t 
rebant,  nunquam  auCtum  fuiflet,  et  obteCta  i 
tellus  novae  progeniei  florum  et  herbarum  : 

ortum  I 

ortum  negafiet,  unde  mors  univerfa  fecuta 
fuifiet. 

Occurrit  autem  et  obftat  huic  horrendae 
ftragi  fermentatio.  Muneribus  vitae  de- 
funCta  animalia  et  vegetabilia,  ex  parte,  in 
terram  mutat,  unde  alia  vegetabilia  alun- 
tur, quibus  ipfis,  vel  inde  natis,  omne  ani- 
mal vefcitur  ; et  inter  fe  ita  conneCtit  om- 
nia, ut  nihil  vanum,  nihil  inutile  fit  : Rui- 
nae antiquiorum  recentiorum  materia  fi- 
unt, et  mors  ipfa  dat  vitae  originem. 

Tanta  rei  praeftantia  et  utilitate  motus, 
fermentationem  tractandam  fufcepi,  quam 
fit  difficile  minime  nefcius.  Optime  enim 
fciebam,  quod  voluptatis  plurimum  mihi  af- 
ferret : Et  fperabam,  fi  infignis  ejus  obfcu- 
ritas  faudem  attingere  me  prohiberet,  erro- 
rum faltem  pro  me  veniam  impetraret. 

Quo  tempore  primum  de  fermentatio- 
ne  fcribere  mihi  in  mentem  venit,  pluri- 
ma experimenta  facere  decrevi.  Ex  his 
multa  inftituere,  et  temporis  angufiia,  et 
animus  aliis  ftudiis  diftriCtus,  prorfus  ve- 
tuerunt. Quae  raptim  autem,  et  in  unam 

tantum 

tantum  vicem  feci,  ea  nunc  proferre  refor- 
mido. Has  ob  caufas,  ledtorem  me  excufa- 
tum  efle  habiturum,  fpero,  quod  opufcu- 
lum  experimentis  deftitutum,  fuper  re  tam 
multa  defiderante,  in  lucem  edere  non  du- 
bitavi» 

C A P.  I. 

QUID  SIT  FERMENTATIO? 

PLURIMAS  eafdemque  varias  hujus 
rei  definitiones  protulerunt  autores.  Qui- 
bufdam  placuit  hoc  nomine  defignare  om- 
nem mutationem  quae  unquam  in  regno 
animali,  vegetabili,  aut  minerali,  incidit. 
Nihil  igitur  apud  hos,  mutationem  inter  et 
fermentationem, difcriminis interceflit,  unde, 
ut  bene  notavit  Boerhaavius,  oriebatur  re- 
rum confufio,  et  vera  verborum  diftinCtio 
amittebatur. ' Ille,  ut  hanc  confufionis  cau- 
fam  tolleret,  verbum  ftriCtius  finivit,  neque 
aliud  fignificare  voluit,  quam  ‘ motum  inte- 
‘ {tinum  in  vegetabilibus  ortum,  qui  vinum 
* vel  acetum  progignit*.’  Hoc  modo  putre- 
factionem e claffe  fermentationum  exemit ; 
meo  quidem  judicio,  minus  reCte. 

Macbride,  cum  chemicis  recentioribus,  ad 
fententiam  antiquiorum  fere  revertens,  per 

fermen- 

* Boerhaavii  Elementa  Chemiae,  vol.  2.  p.  166. 

fermentationem  intelligit,  1 motum  intefti- 
‘ num,  qui,  fuapte  fponte  inter  corporis  par- 
‘ ticulas  infenfibiles,  ortus,  novum  earum  or- 
4 dinem  et  diverfum  nexum  facit*.’  Difcrepat 
haec  ab  antiquiorum  chemicorum  fententia 
hoc  lolo,  quod  vult  motus  fpontaneos  efTe0 
Kefcio  vero,  au  motus  fpontaneus  jure  dici 
pofiit,  qui,  a certo  caloris  gradu  et  tenuita- 
tis pendet,  et  ad  quem  ciendum  faepe  fum- 
ma  cura  opus.  Haec  definitio,  etiam,  quan- 
dam  theoriam  de  natura  fermentationis 
comprehendit ; res  femper  in  definitionibus 
repudianda.  Et,  licet  omnia  fere  corpora, 
mineralia  etiam,  quandam  mutationem  fub- 
eant,  qua  alia  ex;  aliis  fiunt ; cum  tamen  hae 
mutationes  admodum  fint  diverfae,  et  in 
variis  corporis  ipfius,  et  aliarum  rerum  con- 
ditionibus, oriantur,  fatius  mihi  videtur  in- 
ter has  mutationes  fpontaneas  (fi  arrideat 
hoc  verbum)  diftinguere ; et  nomen  fer- 
mentationem  de  iis  folum  adhibere,  quae 
| ' V in 

* Macbride’s  Experimental  Eflays,  p.  2.  Fordycc ‘s 
PracHce  of  Phyfic,  p.  17. 

in  animalibus  vel  vegetabilibus  eveniunt, 
quae  a calore  et  humore  pendent,  quaeque 
fermentis  et  cientur  et  promoventur.  His 
itaque  verbis  fermentationem  finio : 4 Pro- 
4 ceffus  fub  gradu  caloris  et  humoris  certo 
4 ortus,  quo  animalia  et  vegetabilia  extinc- 
4 ta  mutantur,  et  inter  mutationem  edunt 
4 quae  ipfam  incitant.’ 

C A P.  II. 

DE  FERMENTATIONIS  GENERIBUS. 

NOMEN  fermentationem  iis  proceffibus 
folis  indidi  quos  fubeunt  corpora  vita  ca- 
rentia. Alienum  igitur  a meo  incepto  fo- 
ret de  facchari  formatione,  et  de  fecretioni- 
busaliorum  fuccorum,  vel  animalium  vel  ve- 
getabilium, diflerere.  Verifimile  mihi  vi- 
detur, faccharum  fere  nunquam,  nili  vita 
fuperftite,  progenerari.  Vitae  haud  dubie 
eiTedtus  eft  in  proceffu  bynem  parandi,  et 
fru&us  maturandi : Nam,  fi  frudtus  aut  hor- 
deum 

deum  ullo  modo  extinguantur,  ceflfat  pro» 
cefius. 

Huic  fortafle  objiciat  aliquis,  vina  eflc 
quaedem,  Rhaenana  nempe,  quae  ex  fucco 
auftero  et  acido  conficiuntur ; et  dicat,  hunc 
fuccum  in  faccharum  converti,  dum  faccha  • 
fum  in  vinum  mutatur ; et  exinde  expli- 
cationem deducat,  cur  vina  ea  tam  tarde 
maturentur,  et  minus  acida  fiant  ut  fenef- 
cunt*.  Fateor  equidem,  de  hac  explicati- 
one me  non  parum  ambigere.  Succi  enim 
acidi  omnino  eadem  natura  funt  ac  tarta- 
rumf  ; et  cum  hoc,  aquae  et  caloris  ope,  in 
faccharum  mutari  minime  poflit,  nihil  cau- 
fae  eflc  videtur  cur  credatur,  eandem  rem, 
non  aliter  fe  habentem,  faccharum  evadere, 
valere.  Et  fera  maturatio  vini,  et  pro  ae- 
tate imminutus  acor,  aliam  et  faciliorem 
explicationem  recipiunt.  Acidum  fortafle 
vim  antifepticam  habet,  qua  fermentationis 
progreflus  cohiberi  potefl:  : Acore  fuo  vini 

vim 

* ' Ford  Di(T.  Inaug.  de  Fermentatione,  Anno  T 7 7 7* 
Bcaume  Elemens  de  Pharmacie,  p.  101. 

vim  certe  obtundit,  et  celat ; et  cum  copia 
folita  major  fit,  opus  eft  longiore  fpatio  ut 
fe  a vino  disjungat. 

Illud.  Profef.  noder  Black  mecum  con- 
fuetudinem  communicavit,  quam  inter  pi- 
ftores  frequentem  elfe  accepit,  qui  probare 
quidem  videtur  faccharum  a rebus  vita  de- 
dituris pode  oriri.  Hujufmodi  autem  ed  : 
Quo  facilius  et  citius  fermentationem  ex- 
citant, farinam  tritici,  vel  alius  cujufvis  fru- 
menti cui  magna  aquae  copia  admifcetur, 
pluri  ma  vi  agitant,  donec  d ulcem  faporem  fac- 
charo  proprium  referentem,  fibi  acquidverit  j 
hanc  pani  addunt.  De  hoc  et  de  experi- 
mentis Celeb.  Macbride,  nihil  dicendum  ha- 
beo, quoniam  tempus  mihi  defuit  experi- 
menta repetendi.  Mihi  fufficit,  faccharum 
alio  modo  plerumque  formari,  et  plurima 
exemplorum  facchari  a rebus  extindis  orti, 
non  vera  ede  videri. 

Vegetabilium  et  animantium  fecretioncs 
a vita  procul  dubio  pendent : Sanguis  enim 
i et  fucci  a quibus  proveniunt,  licet  per 
longidimum  tempus  calori  et  humori  obji- 

B cerentur, 

cerentur,  nunquam  aliquid  fecretionum  11- 
mile  praeberent. 

Reliant  fermentatio  vinofa,  acetofa,  pu- 
trida. Flas  ordine  percurrere  in  animo  fuit ; 
fed,  propter  temporis  anguftiam,  in  praefens 
pollremam  omitto.  Hae  omnes  in  una 
eademque  fubftantia  fe  excipiunt.  Hifto- 
riam  igitur  phaenomenorum  generalem,  fi- 
cut  in  hac  apparent,  praemittam,  quaedam 
poftea  generis  utriufque  propria  additurus. 


GAP.  III. 

DE  HISTORIA  FERMENT ATIONIS  GE- 
NERALI. 

RES,  quae  omnes  fermentationes  fubit, 
faccharum  eft.  Saccharum  folutum,  et  cui- 
libet calori  inter  gradum  trigefimum  fex- 
tum  etnonagefimum  intercedenti  objedtum, 
fervefcit.  Utcunque  pellucida  fuerit  folu- 
tio,  cito  fit  opaca,  tumet,  et  calet-.  Si  jain 

attentius 

attentius  obfervetur,  aeriae  bullulae  mini- 
inae,  per  omnem  mifturae  partem  femet 
fpargere,  quibus  quaedam  folidae  particulae 
adhaerent,  reperiuntur.  Gradatim  elevan- 
tur aeriae  leves  particulae,  et  fecum  dolidi- 
ores, cum  quibus  conjunguntur,  partes  tra- 
hunt. Liquorem  fummum  attingentes  dif- 
rumpuntur,  et  folida  fundum  verfug  fubfi- 
dunt,  nifi  aeriis  particulis  rurfus  attrahan- 
tur et  eleventur.  Hic  aeris  afcenfus  omnis 
partis  mifturae  motum  inteftinum  facit,  et 
fenfim  cum  calore  augetur.  Poft  aliquod 
temporis  hoc  modo  peradum,  et  calor  et 
motus  inteftinus  imminuuntur,  et  mox  ex 
toto  ceffant.  Solida  ad  fundum  defcendunt, 
vel  vali  fumrao  vel  lateribus  ejufdem  ad- 
haerent. Haec  fermentationem  cient  in 
rebus  non  ad  fermentelcendum  proclivibus. 
Jam  continet  miftura  alcohol,  quod  deftilla- 
tione  feparari  poteft,  et  poftea  nullam  de- 
compofitionem  fubit : Levi  acore  et  dul- 

cedine, quae  eo  minor,  quo  perfedior  fer- 
mentatio,  eft  praedita. 


Si 

Si  nunc  augeatur  calor  ad  gradum  o£to- 
gefimum,  et  miftura,  quantum  caetera  fpec- 
tat,  eadem  maneat,  renovatur  motus  intes- 
tinus aeris  expulfione  : Solida,  ut  in  priore 
proceffii,  demittuntur,  quae  etiam  fermenta 
funt.  Calorem  augeri  ferunt.  Paulo  poft, 
hic  motus  inteftinus  quoque  ceifat,  et  iterum 
quiefcit  liquor.  Nunc  in  miftura  parvam 
alcohol  copiam  invenies,  fi  fermentatio  non 
omnino  perficiatur;  acidum acetofum, quod, 
in  modum  liquoris  a priore  fermentatione 
progenerati,  deftillari,  et  omnis  mutationis 
expers  fervari  poteft  : Inflammabile  etiam 
eft.  Alkali  volatile  aliquando  cum  acido 
conjungitur,  adeo  ut  falem  ammoniacum 
vegetabilem  efficiat.  Hoc  vero  folum  ac- 
cidere videtur,  ubi  nimis  longe  progrefta 
fuit  fermentatio. 

Si  haec  feparatio  acidi  non  iiat,  fenfiin 
acorem  fuum  amittit  miftura,  turbida  e- 
vadit  et  vifcida,  et  citius  pro  gradu  caloris 
infra  nOnagelimum  ; aer  extricatur  ; foetet 
miftura;  alkali  'volatile  avolat;  deponitur 


terra 

terra  argillacea,  et  fluida  huic  innatans  nihil 
aliud  quam  aqua  efle  reperitur. 


C A P.  IV. 

DE  FERMENTATIONE  VINOSA. 

QUIBUSDAM  placuit  hunc  proceflum, 
in  fpecies  duas  diftinguere,  unam  quam  adti- 
yam,  alteram  quam  obfcuram,  nuncupave- 
runt. Neque  inepta  videtur  diftindtio. 
Priore  alcohol,  pofteriore  vinum,  formatur. 
Has  igitur  fingulas  breviter  exequi  conabor. 

* • 

V-  • ' - T > M'  ■ ' IV  • 

S E C T.  I, 

De  Fermentatione  A cliva, 

II 

Haec,  notis  illis  infignibus  quas  fupra 
defcripfi,  fe  manifeftat.  Qui  aer  in  procef- 

fu  extricatur  eum  fixum  vocamus*.  Quod 
deponitur  mucilago  eft.  Quo  haec  oriatur 
fermentatio,  faccharum  aqua  folvi  oportet  ; 
et  quo  major  eft  aquae  copia,  eo  facilius  et 
citius  movetur  fermentatio.  Haud  fervere 
incipit  folutum  faccharum,  nifi  gradum  in- 
ter trigefimum  fextum  et  nonagefimum,  et 
calor  maxime  idoneus  inter  gradum  fexa- 
ge fimum  et  feptuagefimum  invenitur.  Ne- 
que fermentationi  obftat  calor  jufto  major, 
eo  tempore  folum  quo  adhibetur,  fed,  fi 
faciat  ut  bulliat  folutio,  tarde  vel  nunquam 
oritur  fermentatio  f.  Aer  atmofphaericus, 
ad  mifturam  fermentabilem  admiffus,  mi- 
nime neceflarius  videtur  ad  hunc  proceffum 
ciendum  vel  promovendum.  Pluribus  enim 
in  exemplis,  orta  fermentatione,  aer  ille  non 
adeft  ; cum  aer  fixus,  qui  e miftura  conti- 
nenter exhalat,  aere  atmofphaerico  gravior, 
fuperficiei  liquoris  incumbat : Et  ubicunque 
haec  aeris  accumulatio  praecavetur,  tardior 

et 

* Ccl.  Black  Pracl.  Cavendifh,  Pkilof.  TranfaSions. 

f Neuman’s  Chemical  Works  abridgcd  by  Lewis, 
p.  441. 

et  pigrior  evadit  fermentatio.  Quod  autem 
omnem  dubitationem  tollere  videtur,  fub  oleo 
et  incipit  et  pergit,  fed  tardius  Non  ta- 
men fit  hic  proceflus  in  antliae  pneumati- 
cae receptaculo  exhaufto  Melius  pro- 
cedit, vafe  quo  continetur  miftura  partim 
quam  ex  toto  pleno,  et  loco  quo  plurimae 
mifturae  fimul,  quam  quo  una  tantum,  fer- 
vet Favent  agitatio  et  minor  prefiura. 

Iis,  quorum  mentionem  feci,  contraria 
quam  maxime  impediunt  proceflum,  calor 
fcilicet  et  frigus  nimia,  aqua  parcior,  pref- 
fura.  Inimica  etiam  funt  obtedta  fuperfi- 
cies,  licet  non  multum  augeatur  prefiura  ; 
liber  aeris  afflatus,  quanquam  miftura  pa- 
rum inde  refrigeretur,  quies,  eledtricitas, 
fulminei  idtus,  fulphuris  vapores,  alcohol, 
fales  acidi,  alkalini,  medii,  et  metallici,  ama- 
ra, et  aftringentia. 

S E G T. 

* Net.  A. 

+ Boerhaavii  Elementa  Chemiae,  Vol,  II.  p,  188. 

$ Shaw’s  Chemical  Leftures,  p.  124. 

S E G T.  II. 

De  Fermentatione  Obfcura. 


Miftura,  quae  a<ftum  fermentationis  vi- 
nofae  in  aperto  vafe  peregit,  in  lagenis  bene 
claufis  fervata,  pergit  etiam  ejicere  aerem,, 
et  mucilaginem  demittere,  quo  vivida  et  ab 
omni  faece  immunis  evadit.  Hoc  fermen- 
tationis a£tivae  minor  gradus.  Infuper  au- 
tem alias  mutationes  fubit  miftura.  Sen— 
fum  caloris,  quo  prius  linguam  affecit,  ciere 
ceflat,  et  crudus  et  acerbus  fapor,  quo  ante 
praeditus,  in  dulcem  et  lenem,  aeque  ab  al- 
cohol et  aceto  diftantem,  mutatur.  Depo- 
nitur fal  acidum,  tartarum  di£tum. 

1 • 

C A P.  v. 

DE  FERMENTATIONE  ACETOSA. 

PATET  haec  latius  quam  vinofa.  Farina- 
cea enim  haud  in  bynem  converla  hanc  fub- 
eunt,  et  fru&us  immaturi,  qui  fermentatio- 
nem  vinofam  recufant,  facile  in  hanc  inci- 
dunt. Aquae  copiae  magnae  et  caloris 
magni  ope,  faccharum,  vinofa  non  interce- 
dente, vel  tam  brevi  praetereunte,  ut  eum 
notare  non  liceat,  in  hanc  fermentati onem 
tranfit.  Vinum  in  acetum  aegre  mutatur, 
nifi  calore  majore,  quam  quo  ipfum  paratur. 
Gradus  odtogefimus  convenit.  Ad  farina- 
cea fimplicia  mutanda  gradus  minores  ca- 
loris et  humoris  fufficiunt.  Aer  expellitur, 
cujus  natura  ignota.  Mucilago  quae  fub- 
hdit  vix  ab  ea  differt  quae  inter  fermenta 
tionem  vinofam  feparatur,  nifi  fortaffe  con- 
tineat diverfum  acrem.  Tartarum  nullum 

C deponitur, 

deponitur,  et  vina  Rhenana  etiam,  quae  hoc 
quam  maxime  referta  funt,  nihil  hujufmodi 
demittunt, dum  in  acetum  mutantur*.  Plu- 
rimus calor  per  hanc  oriri  exiftimatur  f. 
Melius  aperto  quqm  claufo  vale  perficitur 
Eadem  huic  ac  vinofae  fermentationi  et  fa-? 
vere  et  obftare  putantur. 


G A P.  VI, 

DE  FERMENTIS. 

FERMENTA  vocantur,  quae,  mifiurae 
fermentabili  caloris  idonei  et  humoris,  ad- 
junda,  et  mifta,  fermentationem  excitant 
et  promovent.  In  quibufdam  rebus,  ut 
bynes  infufo,  ad  fermentationem  ciendam, 
necelfaria  funt.  Pendetne  hoc  ab  hocce  li- 
quore magis  vifcido  et  mucilaginofo  ? 

Plurima 

* Boerhaavii  Elementa  Chemiae  Vol.  II.  p.  214. 

-j-  Idem,  Vol.  II.  p.  215. 

} Idem,  Vol.  II.  p.  207, 

Plurima  hanc  virtutem  poffident.  Cae~ 
terum,  eorilm  praecipua  1'unt  mucilaginofa 
per  fermentationem  fubfidentia,  flores  et 
faeces  di<5ta.  Ejufdem  etiam  indolis  funt 
quae  adhuc  fervent;  farina  tritici,  vel  alius 
; cujufvis  frumenti,  in  paftam  aqua  redada, 
quae  leviter  fermentefeit,  vinum,  acetum, 
animalia  quae  putrefeunt  *.  Nonnullae 
etiam  animalium  partes  immutatae  fermen- 
tationem excitant ; bilis  f,  et  forfitan  faliva 
et  fuccus  pancreaticus}.  Quorundam  fruc- 
tuum etiam  fuccus  maturus,  qui  facile  in 
fermentationem  abit,  hac  poteftate  praedi- 
tus. Teneriorum  etiam  florum  fucci,  ut 
violarum,  rofarum  Damafcenarum,  hunc 
proceflum  non  parum  cient.  Opium  recens 
et  capitum  papaveris  decodum  fermenta- 
tionem magnopere  excitant.  Hi  fucci  ve- 
■ getabilium  et  animalium  etiam,  forfitan, 

fermentationem 

* Sir  John  Pringlc’s  Obfervations,  Appendix,  p.  Ixiv. 

f Idem,  p.  Ixx. 

| Junckeri  Chemiae  Confpetfus,  Vol.  II.  p.  485. 
Macbride’s  Expsrimental  EfTays,  rabie  2. 

fermentationem  movent,  nullam  aliam  ob 

caufam,  nifi  quod  in  eam  citius  illabuntur 
* 

quam  res  quibus  applicantur.  Quidnam 
autem  in  caufa  eft  cur  magis  celeriter  quam 
alia  ferveant?  Idem,  ni  fallor,  quod  facit  ut 
fermenta  fermentationem  exfufcitent.  Aeris 
plurimum  habent  omnes  hi  fucci  vegetabi- 
les recentes,  quo  praecipue  ab  diu  fervatis 
difcrepant.  Bilis  etiam,  et  faliva,  et  fuccus 
pancreaticus,  (fi  haec  duo  pofterioravim  ta- 
lem revera  habeant)  quam  maxime  aere 
abundant  *.  Et  argumenta  plurima  funt 
quae  verofimile  reddunt  vim  fermentorum 
univerfam  in  aere,  qui  omnibus  ineft,  con- 
fiftere.  . 

Hunc  aerem  autem  vi  hujufmodi  praedi- 
tum efle,  ex  eo  conflare  videtur,  quod  me- 
lius procedit  fermen.tatio  loco  ubi  plurima 
vafa  liquore  repleta  fimul,  quam  ubi  vas 
unicum  tantum,  fervet;  quodque  magis  ce- 
leriter fervetur  in.vafe  femipleno,  ut  obfer- 
. _ . -v  - - vavit 

* Senae 'Traiic  da  Coeur,  Vol.  II.  p.  122.  Hart- 
mann  dt  Bile  apud  Hallcri  Difputatione?,.  Vol.  L 

vavit  Ccl.  Boerhaavius,  quam  vafe  comple- 
to. Si  concedatur,  aerem  extricatum,  effe 
fermentum,  facile  videmus  quomodo  at- 
mofphaera  ejus  proceffui  poflit  favere. 

Res  etiam  a Junckero  memorata  hanc 
fententiam  magnopere  confirmat.  De  ci- 
vitatibus, quarum  incolae  cerevifias  fuas  fine 
fermento  praeparare  folent,  loquens,  verba 
fequentia  adhibet : 1 Hae  autem  talem  poffi- 
1 dent  aquam  cujus  contenta  hunc  adtum 
* fermentativum  celerius  promovent,  e.  g. 

1 ‘ acidulae  Wildungenfes , cerevifiae  coquen- 

I‘  dae,  adhibentur,  et  fine  addito  fermento 
‘ motum  inteftinum  facile  concitant 
Aquas  acidulas  aerem  fixum  continere  non 
c opus  efl  ut  dicam; 

Caeterum,  ut  aliquid  compertum  habe- 
rem, hoc  experimentum  feci.  Cerevifiae 
fpumam  calori  objeci,  donec  cum  aqua  com- 
f mifta  nullam  fermentationem  ciere  poffer. 

Huic  mifturae,  aerem,  ex  liquore  vinofam 
3 fermentationem  fubeunte,  ortum  adjeci,  et 

plurimum 

‘ T _ ' ’ ** 


* Confpe&us  Chemiae,  Vol.  II.  p.  473. 

plurimum  aeiis,  agitationis  ope,  cum  ea 
mifcui.  Eandem  rurfus  facchari  folutioni 
addebam,  et  brevi  fermentationem  vividam 
movebat.  Annum  abhinc  hoc  experimen- 
tum inflatui,  neque  ulla  amplius,  de  acris 
potentia,  apud  me  dubitatio  manebat.  Cum 
tamen  huic  diflertationi  incumberem,  e re 
fore  exiftimavi  experimentum  aliqua  ex 
parte  diverfum  facere. 

Clare  conflabat,  fi  ab  aere  omnino  pen- 
deret vis  fermentandi,  rem  ullam  aliam, 
quae  aerem  accipere  et  retinere  poflet,  in 
modum  cerevifiae  fpumae,  fermentum  fore. 
Quantitati  igitur gummi  Arabici  mucilaginis, 
plurimum  aeris,  fermentatione  vinofa  per- 
gente, evoluti,  admifcui ; deinde  hanc  faccha- 
ro  foluto  mifturam  adjiciebam;  et  quamvis 
e veftigio  nec  fermentationem  ciebat,  nec 
acrem  extricabat,  odorem  tamen  et  faporem 
evidenter  vinofum,  cum  fapore  aceti  levi 
conjundum,  tres  dies  ante  praebebat,  quam 
ullam  mutationem  in  alia  facchari  folutione 
eodem  tempore,  et  e copia  facchari  aequa, 
confeda,  potui  notare.  Nonne  hinc  igitur 

concludere 

concludere  licet,  vim  fermentorum  in  aere, 
quem  comprehendunt,  confiftere?  Num  au- 
tem aer  agit  propria  virtute  ? An  vi  elafti- 
ca,  qua,  in  totam  mifturam  diffufus,  agita- 
tionem magis  univerfam  movet,  quam  ullo 
alio  modo  dari  poflit?  Vero  proximum  eiTe 
videtur,  vi  propria  agere ; fermenta  enim 
inter  fe  difcrepant.  Aceti  flores  maxime 
idonei  funt  ad  acetum  parandum,  quan- 
quam  vinofam  fermentationem  ciere  pof- 
funt.  Idem  de  fermentis  putridis  et  vinofis 
verum  eft. 

Utcunque  autem  haec  res  fe  habeat,  pag- 
rum refert : Si  enim  plane  evincatur,  vim 
fermentandi  a qualitatibus  Angularibus, quas 
ille  habeat  aer,  pendere,  nihilo  propius  ad 
modi,  quo  agant,  explicationem  accedo. 

1 Nam  res  eft,  ni  fallor,  in  chemia  vera  pror- 
fus  nova,  rei  certae  additionem  ejufdem  rei 
chemice  miftae,  cujufve  partes  miftura  mo- 
do comprehenduntur,  feparationem  facere. 
Saccharum  quidem  ex  fyrupo  deponitur,  ad- 
1 dito  faccharo  ; et  oleum  ab  aqua  feparari 
3 poteft,  chorda  ex  oleo  madefadta;  fed  cum 

faccharunr 

faccharum  et  oleum  propriis  formis  in  his 
mixturis  exiftant,  occafio  attra&ioni  illi,  qua 
corpora  cohaerent,  agendi  datur.  Hoc  ve- 
ro per  fermentationem  incidere  nequit. 
Aer  enim,  qui  inter  proceffum  explicatur, 
non  ante  mifturae  inerat,  fed,  eodem  quo 
expellebatur  tempore,  gignebatur. 

Fermentorum  igitur  actionis  explicatio- 
nem, utpote  quae  tenebris  fpiffis  involvatur, 
et  experimenta  quae  lumen  ei  affundant 
defideret,  intadtam  relinquo. 


CAP..  VII. 

DE  FERMENTAT  IONIS  EXPLICATIONE, 


OMNIA,  quae  his  proceflibus  mutantur, 
faccharina  funt,  vel  quae,  vita  manente, 
facile  talia  fiunt.  Et  cum  nihil  praeter  ca- 
lorem et  humiditatem  ad  has  .mutationes 
faciendas  neceffarium  fit,  concludere  licet, 

omnia 

omnia  his  proceftibus  nata,  ex  iifdem  ele- 
mentis, alio  modo  vel  alio  gradu  connexis, 
efle  conflata.  111.  Bergman,  quantum  ex 
hifce  quafdam  fubftantiis  fpedat,  rem  ita  le 
habere  probavit.  Oftendit  enim,  faccharum 
et  alcohol,  ex  phlogifto  et  eodem  acido 
componi  * ; neque  aliis  elementis  quidem 
confiftere  mucilaginem,  nifi  quod  aliquan- 
tum terrae  calcariae  additum  habet : Et  Clar. 
Prieftley  mihi  videtur  omnino  demonftraffe, 

_ . • .*a 

aerem  fixum  femper  efle  acidi  alicujus  et 
phlogifti  cQmpofitionem.  Paravit  enim 
aerem  fixum,  ex  fpiritu  nitrofo  et  fpiritu 
vinofo  redificato  commiftis  f,  ex  acido  vi- 
triolico  et  fpiritu  vinofo  redificato  J , et  e 
cremore  tartari  combuflo  || . Cum  nihil  aeris 
fixi  contineat  tartari  cremor, inter  combuftio- 
nem  formetur,  non  evolvatur,  necefle  eft  ; et 
cum  acidum  tartari  plurimo  phlogifto  abun- 

® . det, 

* Bergman  Opufcula,  vol.  L p.  253. 
t Prieftley’s  Experiments,  Vol.  II.  p.  127. 
i Idem,  Vot.  IV.  p.  385. 
f1!  Idem,  Vol.  IV.  p.  401. 

det,  eodem  modo,  ac  acido  nitrofo  vel  vitri- 
olico,  cum  fpiritu  vinofo  conjuncto,  aerem 
progenerari  cogere  licet.  Acidum  tartari,  et 
aceti,  plurimum  phlogifti  poffident,  unde 
tam  facile  igne  confumi  poflunt.  Et,  quan- 
quam  inter  fe,  et  ab  acido  facchari,  difcre- 
pant,  cum  tamen  vel  hoc  progignant,  vel 
ab  hoc  progignantur,  vix  quidem  ponere 
pofiumus,  inter  fe  revera  differre,  et  quali- 
tates eorum  diverfas  ab  ulla  alia  caufa  pen- 
dere, quam  a modo  graduve  diverfo  quo 
cum  phlogifto  conjunguntur. 

Si  harum  rerum  diverfitas,  ab  diverfo 
partium  ordine  pendeat,  nulla,  cum  hanc 
rem  omnino  ignoremus,  explicatio  dari  po- 
teft.  Contra,  fi  a diverfa  partium  ratione 
pendeat,  haud  ita  explicatu  difficile  erit. 

i 

Liceat  mihi  pofteriorem  hypothefin  aflu- 
mere. 

Ponamus  faccharum  maximam  copiam 
phlogifti*,  alcohol  minorem,  et  acetum  mi- 
nimam, continere.  Quid  igitur  eft  fermen- 

tatio 

* Not.  B. 

tatio  nifi  acidi  prius  phlogifto  impliciti  ex- 
plicatio ? Sacchari  partes  integrae  caloris 
et  aquae  ope  inter  fe  feparantur,  et  exinde 
oritur,  partis,  majore  levitate  praeditae,  cum 
tanta  acidi  quantitate  conjundtae,  explica- 
tio, ut  aerem  fixum  conftituat.  Plus  etiam, 
phlogifti  in  mucilagine  paranda  confumi- 
tur,  et  acidum,  quadam  phlogifti  parte  or- 
batum, alcohol  vocatur.  Per  novam  fer- 
mentationem  iterum  expeditur  phlogifton, 
et  acidum  explicatius  communibus  acidi 
dotibus  fe  manifeftat ; dum  adeo  tamen, 
cui  adhuc  mifcetur,  phlogifto  celatur,  ut  non 
facchari  acidum  efle  videatur. 


S E C T.  I. 

De  Fermentatione  Vinojlu 

f I.  De  AEliva.. 

Ex  hypothefi  fupra  tradita  clare  vi- 
3 demus,  quamobrem  calor  et  humiditas,  ad 

hanc 

hanc  fermentationem  ciendam,  fmt  necelfa- 
ria : Non  vero  ita  liquet,  quare  caloris  certus 
gradus  fit  adhibendus.  Num  aliquid  ex- 
pellitur ? Vel  certus  expanfionis  gradus  fo- 
lummodo,  ad  partes  facchari  disjungendas 
idoneus  ? at,  li  major  minorve  calor  adhi- 
beatur, non  modo  non  feparantur  partes, 
fed  etiam  fit  ut  magis  magifque  cohaereant. 
Aer  ex  antlia  pneumatica  exhauftus  fimili 
modo  forfan  agit;  certe  non  agit  aerem  at- 
mofphaericum  amovendo,  cum  fermentatio 
lub  oleo  bene  pergat. 

Quod  melius  procedit  in  vafi  femipleno, 
quam  completo,  et  loco  ubi  plurima  liquo- 
re referta  vafa  iimul  fervent,  explicari 
poteft,  per  aeris  fixi  accumulationem,  qui, 
fupra  fermentum  elfe,  diftus.  Agitatio,  in 
omnem  partem  liquoris,  fermentum  dif- 
fundit. Prefiura  lublata,  fermentationi  fa- 
vet, quod  expanfioni  amica. 

Caufis  quae  fermentationem  promovent 
expolitis,  proximum  eft,  ut  eas,  quae  eam 
reprimant,  confideremus. 


Haud 

Haud  opus  eft  ut  aliquid  de  adtione  fri- 
goris., humoris  defe&us,  preffurae  vel  quie- 
tis, dicatur.  Satis  enim  patet  eorum  adtio 
ex  a&ione  contrariorum. 

Oleum  exprefiiim,  fermentationem  liquo- 
ris, quem  tegit,  reprimit,  a&ionem  aeris 
fixi,  quae  fermentationem  ciet,  praecaven- 
do. Eodem  modo  agit  perflatus  vafis.  Sui-- 
phuris  vapores  phlogifton  praebent,  quod 
femet  aeri  fixo  adjungere,  et  eum  minus 
j volatilem  reddendo,  poteftatem  fermentan- 
: di  auferre  poteft.  Ele&ricitas,  'et  fulminis 
i&us,  eodem  modo  quo  fulphuris  vapores, 
forfitan  agunt : Liquorem  etiam  mucilagi- 
nofum  et  vifcidum  reddunt,  quo  in  flatu, 
1 ad  fermentationem  quam  maxime  ineptus  : 
An  hoc  praeftat  phlogifton,  quo  liquorem 
fortafle  impertiuntur  ? 

Nulla  funt  experimenta  quae  illuftrant 
> adtionem  alcohol,  acidorum,  alkalinorum, 
i;  falium  mediorum  ; horum  igitur  confidera- 
l|  tionem  praetermittam. 


2. 

2.  De  Obfcura. 

Sapor  ille  levis  et  vividus,  quem  fibi  ac- 
quirit liquor  in  claufis  lagenis  conditus,  ma- 
nifefte  pendet  ab  aere  fixo  ei  admifto,  qui  a 
fermentatione  extricatur,  fed  effugere  ne- 
quit. Maturum  et  molle  fit  vinum,  alco- 
hol et  acidi  arda  conjundione,  et  acidi  fu- 
perflui,  fub  forma  tartari,  feparatione  *. 


S E C T.  II. 

De  Acetofa  Fermentatione. 

Quomodo  farinacea  fimplicia,  quae  fer- 
mentationem  vinofam  non  fubeunt,  acetum . 
evadant,  haud  difficile  explicatu,  fi  modo 
ponatur,  minorem  phlogifti  rationem,  quam 
vinum  ipfum,  continere.  Haec  minorem 

gradum 


* Not.  C. 

gradum  caloris  requirunt  quam  faccharina* 
quod,  phlogifto  minus  referta,  facilius  in  fer* 
mentationem  illabuntur.  Sacchari  in, ace- 
tum mutatio,  majorem  aquae  copiam  et  ca- 
lorem majorem,  quam  ejufdem  in  -vinum 
mutatio,  pofcit,  quia  plus  phlogifti  in  illo 
quam  in  hoc  expellendum.  Acidum  tar-  . 
tari  in  acetum  mutatur,  unde  fit,  ut  nulla 
iit  tartari  depofitio. 

Res  pleraeque,  quae  vinofae  fermenta- 
tiont,  huic  quoque  favent  vel  obftant ; et 
hic  et  illic  eodem  modo  agere  videntur. 
De  illis  igitur  fupervacaneum  foret  diffe- 
rere.  Cum  vero  pauca  fint,  quae  adtionem 
fingularem  in  hac  fermentatione  habere  vi- 
dentur, ea  preffms  exequar. 

Alcohol  acidum  potius  videtur  celare,  pa- 
bulumque praebere  unde  plus  acidi  poffit  for- 
mari, quam  fermentationem  reprimere.  Al- 
kalina  et  calces  metallorum  celant  acidum, 
fales  medios  et  metallicos  formantia.  Ama- 
ra et  aftringentia  etiam  acidum  tegere  vi- 
dentur. Neumannus,  de  amaris  verba  fa- 


ciens. 

ciens,  notat,  c amaritudinem  lupulorum,  in 
liquoribus  e byne  confedis  acefcentibus,  a- 
mitti,  minime  vero  deperdi ; addito  enim 
fale  alkalino,  vel  terra  abforbente,  redit  a- 
maritudo 


N O T fi 


* Neuman’s  Chemical  Works  abridged  by  Levis, 

p.  449. 


i 

S,  a. 


sniin 

lita. 


Saccharum  folutum  oleo  tedum,  calo- 
ri fexagefimum  circiter  gradum  thermo- 
metri  Fahrenheitiani  expofui,  et,  fex  vel 
feptem  diebus  peradis,  in  vinum  mutatum 
reperi : Poftea  in  acetum  abiit. 

Oboritur  etiam  fermentatio  putrida  fub 
oleo.  Hirudinem  vix  mortuam  in  phi- 
alam aquae  fere  plenam  conjeci.  Huic 
affudi  olei  tantum,  ut  fuperficies  liquo- 
ris omnino  tegeretur.  Paucos  poft  dies, 
ij  aeriae  bullulae  per  liquorem  afcendebant, 
/4  et  turbidus  liquor  evadebat.  Nullum  odo- 
rem  praebebat  liquor  oleo  opertus;  fed,  hoc 
i ri  fublato,  quam  maxime  foetebat,  et  hirudo 
omnia  figna  putredinis  prae  fe  ferebat. 


B 

Si  haec  fit  facchari  natura,  de  modo  quo 
r formetur,  conjeduram  facere  non  erit  diffi- 
di cile. 


E 


Vegetabilia 

Vegetabilia  omnia  quae  id  praebent  im- 
matura, vel  mucilaginofa,  vel  acida  funt. 
Compertum  habetur,  mucilaginem  facchari 
acidum  continere ; et  vix  dubitari  poteft, 
quin  acidum  frudtuum  immaturorum,  ad 
extremum  ejufdem  naturae  fit.  Inter  vege- 
tabilium incrementum,  abforbetur  phlogi- 
fton,  et,  hoc  acido  adjun&um,  faccharum 
efficit. 

Vix  neceffe  eft,  ut  fontes  indicem  e qui- 
bus derivetur  phlogifton.  Magna  copia, . 
cum  aere  atmofphaerico  mifcetur ; neque 
ad  incrementum  folum,  fed  etiam  ad  vitam  i 
plantarum,  neceffarium  effe  reperitur:  Hoc 
demonftrant  experimenta  Clarif.  Prieftley*. 
Omnia,  quibus  terra  foecundatur,  phlogi- 
fton et  continent,  et  evolvunt.  Materia, 
ele&rica,  quae  in  omnem  naturam  diffun- 
ditur, quaeque  tam  multis  modis  a&iva  red- 
ditur, effe&us  in  vegetabilia  edit,  et  eorum 
incrementum  auget.  Lucis  etiam  radii  a 

vegetabilibus  abforbentur,  et,  prout  non- 
nulla 

* Experj.ments,  vol.  3.  p.  335.  et  vol.  4.  p.  326. 

nulla  experimenta  teftantur,  ut  crefcant  fa- 
ciunt t : Et,  fi  vulgari  opinioni  habetur  fi- 
li des,  et  certe,  donec  experimentis  adverfari 

Ireperiatur,  habenda  eft,  frudtuum  etiam  ad 
maturitatem  progreffui  favent.  Lunae  e- 
nim  radiis,  qui  nihil  caloris  movent,  vulgo 
judice,  frudtus  maturari  confuerunt. 

C. 

, »1  V * * *, 

Tartari  feparatio  res  admodum  notatu 
digna  videtur.  Omnes  immaturi  acidi  fruc- 
tus tartarum  continere  dicuntur,  et  id  fub 
forma  falium  effentialium  deponunt.  Hoc 
vero  non  fit*  nifi  longum  poft  tempus,  et  poft- 
quam  miltura  mutationem  quandam  fubiit. 

I Succus  infpiffatus  fale  effentiali,  et  hic  tar- 
taro,  acidior.  Quam  maxime  infolubile  efc 
tartarum,  et  prorfus  incredibile  videtur,  id, 
ex  parva  aquae  copia,  quam  frudlus  conti- 
nent, folvi  poffe.  Succi  etiam,  qui  tartari 

pluri- 

plurimum  per  fermentationem  demittunt, 
in  acetum  mutantur,  in  cujus  formatione 
nihil  tartari  feparatur,  neque  in  aceto  ulla 
alkali  indicia  inveniuntur*.  Acidum  ita- 
que vel  in  alkali,  vel  alkali  in  acidum,  mu- 
tetur necefle  eft.  Exinde,  igitur,  nonne 
inferre  licet,  acidum  tartari  per  fe  in  fruc- 
tibus recentibus  exiftere,  et  per  fermenta- 
tionem quodammodo  mutari,  ut  pars  ejus 
in  alkali  converfa,  et  acido  immutato 
conjundta,  fal  illud  infolubile,  quod  in 
vinis  obfervatur,  evadat  ? Hoc  concef- 
fo,  facile  explicatur,  cur  magis  acidus 
fit  fuccus  infpilfatus,  quam  fal  eflentialis,  et 
liic  quam  tartarum  : Tollitur  enim  fapor 
ille  acidus,  partim  acido  perdito,  partim  al- 
kali in  quod  mutatur  conjunfto. 

Experimentum  etiam  eft,  alio  confilio  infti- 
t utum,  quod  hanc  fententiam  magnopere  con- 
firmare videtur.  Chryftallos  acidi  tartari  cum 
fpiritu  nitri  forti  in  retorta,  cui  probe  affixura 
fuit  recipulum,  ftillavi,  per  duas  vel  tres  » 
vices  ; finita  deftillatione,  nulla  acidi  tartari 

ligna 


* Boerhaavii  Elementa  Chemiae,  vol.  2.  p.  214. 

Tigna  manebant.  In  recipulo  fpiritum  ni- 
tri inveni.  In  retorta,  praeter  acidi  tartari 
impuritates,  manifefti  fuerunt  falis  nitri 
chryftalli.  Si  fal  alkalinum  non  fimul  cum 
acido  affuit  quo  ufus  lum,  (neque  caufa  eft 
cur  id  fufpicer,  quamvis  id  equidem  ipfe  non 
paravi)  experimentum  probare  videtur,  al- 
kali  ex  acido  tartari  fieri  poffe,  et  credibile 
reddit,  hoc  modo  etiam,  inter  fermentatio- 
nem,  alkali  formari. 


• I 

